ΕΚΘΕΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ ΚΑΙ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ προόδου όσον αφορά την υλοποίηση των ειδικών μέτρων για τα μικρά νησιά του Αιγαίου πελάγους - 1996 και 1997

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή

2. Μέτρα προβλεπόμενα από τον κανονισμό (ΕΟΚ) αριθ. 2019/93

3. Πρόοδος όσον αφορά την υλοποίηση των μέτρων

3.1. Ειδικό καθεστώς εφοδιασμού

1) Γιαούρτι

2) Ζάχαρη

3) Σιτάλευρα

4) Ζωοτροφές

5) Οπωροκηπευτικά

3.2. Μέτρα στήριξης των τοπικών προϊόντων

1) Κτηνοτροφικός τομέας

2) Γαλακτοκομικά προϊόντα

3) Οπωροκηπευτικά και άνθη

4) Γεώμηλα

5) Αμπελοοινικός τομέας

6) Ελαιώνες

7) Μέλι

4. Δαπάνες του ΕΓΤΠΕ-τμήμα Εγγυήσεων για την υλοποίηση των μέτρων

5. Παρεκκλίσεις όσον αφορά διαρθρωτικά μέτρα

6. Εθνικό σύστημα ελέγχου

7. Έκθεση αξιολόγησης

8. Οικονομική επίπτωση

9. Συμπεράσματα

ΠΑΡΑΡΤΗΜΑ 1 Κανονισμοί που έχουν εκδοθεί έως τις 31 Δεκεμβρίου 1995

1. Κανονισμός πλαίσιο

2. Λεπτομερείς εκτελεστικοί κανόνες

1) Ειδικό καθεστώς εφοδιασμού

2) Μέτρα στήριξης τοπικών προϊόντων

3. Παρεκκλίσεις σε διαρθρωτικά θέματα

ΠΑΡΑΡΤΗΜΑ 2 Διοικητικές πράξεις που έχουν εκδοθεί για την υλοποίηση των μέτρων

1. Ειδικό καθεστώς εφοδιασμού

2. Μέτρα στήριξης τοπικών προϊόντων

3. Μέτρα παρέκκλισης όσον αφορά διαρθρωτικά μέτρα

ΠΑΡΑΡΤΗΜΑ 3 Ενισχύσεις για εφοδιασμό-ανακεφαλαιωτικός πίνακας

ΠΑΡΑΡΤΗΜΑ 4 Ανακεφαλαιωτικός πίνακας-ενισχύσεις για την τοπική παραγωγή

ΠΡΟΛΟΓΟΣ

Το έγγραφο αυτό συνδυάζει την ετήσια έκθεση σχετικά με την εφαρμογή των ειδικών αγροτικών μέτρων στα νησιά του Αιγαίου για τα έτη 1996 και 1997 με τη γενική έκθεση σχετικά με την επίπτωση των μέτρων αυτών στην οικονομική κατάσταση των νησιών.

Οι δύο εκθέσεις αυτές ορίζονται στο άρθρο 15 παράγραφοι 1 και 2 του κανονισμού (ΕΟΚ) αριθ. 2019/93.

1. Εισαγωγη

Το Ευρωπαϊκό Συμβούλιο που συνήλθε στη Ρόδο στις 2 και 3 Δεκεμβρίου του 1988 ανεγνώρισε τα ιδιάζοντα κοινωνικά και οικονομικά προβλήματα που αντιμετωπίζουν ορισμένες νησιωτικές περιφέρειες της Κοινότητας.

Στο πνεύμα των συμπερασμάτων του εν λόγω Ευρωπαϊκού Συμβουλίου και συμμορφούμενη προς τις δεσμεύσεις του, η Επιτροπή εκπόνησε, σε συνεργασία με τις ελληνικές αρχές, σφαιρική μελέτη των ειδικών προβλημάτων των νησιών του Αιγαίου, η οποία είχε σαν αποτέλεσμα τη σύνταξη ενδιάμεσης έκθεσης [1] της Επιτροπής με αντικείμενο την πρόοδο όσον αφορά τη μελέτη. Η παρούσα φάση της μελέτης έδωσε στην Επιτροπή τη δυνατότητα να υποβάλει τελική έκθεση [2] συνοδευόμενη από κατάλληλες προτάσεις, στην οποία καθορίζεται η συνολική στρατηγική και τα πρακτικά μέσα για την επίλυση των προβλημάτων των νήσων του Αιγαίου.

[1] SEC (92) 36 τελικό, της 13ης Ιανουαρίου 1992.

[2] COM (92) 569 τελικό, της 23ης Δεκεμβρίου 1992.

Η τελική έκθεση προσδιόρισε τις βασικές γραμμές της κοινοτικής απάντησης και επέτρεψε στην Επιτροπή να υποβάλει για το γεωργικό τομέα κανονιστικές προτάσεις οι οποίες αποσκοπούν στη δημιουργία πλαισίου γεωργικών μέτρων που θα χρηματοδοτηθούν υπό το ΕΓΤΠΕ-τμήματα εγγυήσεων και προσανατολισμού.

Τα μέτρα που προτάθηκαν σκοπό είχαν να ενθαρρύνουν την οικονομική και κοινωνική ανάπτυξη των μικρών νησιών (με πληθυσμό κάτω των 100 000 κατοίκων), τα οποία χαρακτηρίζονται από μειονεκτική γεωγραφική θέση και από διαρθρωτική καθυστέρηση σε σχέση με τις άλλες περιφέρειες της Κοινότητας.

Οι δυσκολίες που αντιμετωπίζουν τα νησιά αυτά για τη δρομολόγηση της οικονομικής και κοινωνικής ανάπτυξής τους είναι ο νησιωτικός χαρακτήρας, η απόσταση, η μικρή έκταση, το γεωγραφικό ανάγλυφο και οι κλιματικές συνθήκες.

Λαμβανομένων υπόψη των ιδιαζόντων προβλημάτων των νησιών αυτών, η πρόταση της Επιτροπής προέβλεπε σειρά μέτρων με χαρακτήρα πολυετή και πολυκλαδικό και με στόχο τη διευκόλυνση του εφοδιασμού, την οικονομική στήριξη της παραγωγής ώστε να βελτιωθεί ο βαθμός αυτάρκειας και τη βελτίωση των γεωργικών διαρθρώσεων των νησιών αυτών και των συνθηκών διαβίωσης των κατοίκων τους.

Το Συμβούλιο ενέκρινε τις προτάσεις της Επιτροπής με την έκδοση τον κανονισμού (ΕΟΚ) αριθ. 2019/93 [3].

[3] ΕΕ αριθ. L 184, της 27.7.1993, σ. 1.

Η ταχεία έκδοση από την Επιτροπή όλων των εκτελεστικών κανονισμών επέτρεψε την εφαρμογή των προβλεπόμενων μέτρων ήδη από το 1993, αλλά οι διοικητικές διαδικασίες για την ουσιαστική εφαρμογή καθώς και η αναγκαία προσαρμογή των οικονομικών παραγόντων στους νέους μηχανισμούς που δημιουργήθηκαν επέτρεψαν το 1993 την εφαρμογή μικρού μόλις αριθμού μέτρων που αφορούσαν τη στήριξη των τοπικών προϊόντων. Το 1994 μπόρεσαν να εφαρμοσθούν όλα τα μέτρα, με εξαίρεση το μέτρο που αφορούσε την ανάπτυξη ή/και τη διαφοροποίηση της παραγωγής ή/και τη βελτίωση της ποιότητας των οπωροκηπευτικών και των ανθών, το οποίο δεν εφαρμόστηκε από το 1995 λόγω έλλειψης προσωπικού στην εθνική διοίκηση.

Σύμφωνα με το άρθρο 15 παράγραφος 1 του κανονισμού (ΕΟΚ) αριθ. 2019/93, η Επιτροπή είναι υποχρεωμένη να υποβάλλει ετήσια έκθεση σχετικά με την εφαρμογή των προγραμματισθέντων μέτρων.

Η πρώτη έκθεση σχετικά με την εκτέλεση του προγράμματος κατά το 1993 και 1994 υποβλήθηκε από την Επιτροπή στο Ευρωπαϊκό Κοινοβούλιο και το Συμβούλιο το 1996 (COM(96)387 τελικό).

Το 1998 η Επιτροπή υπέβαλε τη δεύτερη έκθεση στο Κοινοβούλιο και στο Συμβούλιο όσον αφορά την υλοποίηση του προγράμματος κατά το έτος 1995 (COM(1998)292 τελικό).

Η παρούσα έκθεση καλύπτει τα πεπραγμένα κατά τη διάρκεια των ετών 1996 και 1997.

Η καθυστέρηση όσον αφορά την κατάρτιση των εκθέσεων οφείλεται στις δυσκολίες που συνάντησαν οι εθνικές διοικήσεις προκειμένου να συγκεντρώσουν όλες τις απαιτούμενες σχετικές πληροφορίες από περιφερειακές υπηρεσίες στα νησιά.

Σύμφωνα με τις διατάξεις του άρθρου 15 παράγραφος 2 του κανονισμού (ΕΟΚ) αριθ. 2019/93, η Επιτροπή έχει την υποχρέωση να υποβάλει γενική έκθεση σχετικά με την οικονομική κατάσταση των νησιών του Αιγαίου, όπου θα εμφαίνεται η επίπτωση των υπό υλοποίηση μέτρων. Προς το σκοπό αυτό, ανεξάρτητος σύμβουλος (Speed Ltd) ανέλαβε και κατάρτισε έκθεση αξιολόγησης, τα αποτελέσματα της οποίας αναφέρονται στα σημεία 7 και 8 στη συνέχεια.

2. Μετρα προβλεπομενα απο τον κανονισμο (εοκ) αριθ. 2019/93

Ο κανονισμός προβλέπει:

- δέσμη ειδικών μέτρων προσανατολιζόμενων προς την αγορά, οι δαπάνες των οποίων βαρύνουν το ΕΓΤΠΕ-τμήμα εγγυήσεων (κυρίως το ειδικό καθεστώς εφοδιασμού και ενισχύσεις για ορισμένα τοπικά προϊόντα), για τη χρηματοδότηση των οποίων στον κοινοτικό προϋπολογισμό προβλέφθηκαν ειδικά κονδύλια συνολικού ύψους 25 εκατ. EUR για το 1996 και 24,3 εκατ. EUR για το 1997 (21 εκατ. EUR και 20,4 εκατ. EUR στο κονδύλιο Β-1833 για φυτικά προϊόντα το 1996 και το 1997 αντίστοιχα και 4 εκατ. EUR και 3,9 εκατ.EUR στο κονδύλιο B1-2513 για ζωικά προϊόντα για τα έτη 1996 και 1997 αντίστοιχα),

- σειρά αναγκαίων παρεκκλίσεων στον διαρθρωτικό τομέα, ώστε να διευκολυνθούν οι παρεμβάσεις του ΕΓΠΕ-τμήμα προσανατολισμού. Για τις παρεκκλίσεις αυτές, ωστόσο, δεν ενεγράφησαν στον προϋπολογισμό πρόσθετα ποσά, οι δε δαπάνες καλύφθηκαν από τα κονδύλια του ΕΓΤΠΕ-τμήμα προσανατολισμού στο πλαίσιο του ΚΠΣ.

3. Προοδοσ οσον αφορα την υλοποιηση των μετρων

3.1. Ειδικό καθεστώς εφοδιασμού

Στόχος του καθεστώτος είναι να αντισταθμίσει το πρόσθετο κόστος που επιβαρύνει, εξαιτίας της γεωγραφικής θέσης των νησιών, την προμήθεια ορισμένων προϊόντων τρέχουσας κατανάλωσης προερχομένων υπό την υπόλοιπη Κοινότητα ώστε τα προϊόντα αυτά να είναι διαθέσιμα σε δίκαιες τιμές.

Οι ποσότητες προϊόντων πού επωφελούνται από το εν λόγω καθεστώς εφοδιασμού καθορίζονται βάσει ισοζυγίων προβλέψεων πού αναθεωρούνται περιοδικά ανάλογα με τις ανάγκες των αγορών. Ιδιαίτερη προσοχή δίνεται στις έμμεσες οικονομικές επιπτώσεις του καθεστώτος αυτού, ιδίως όσον αφορά την πραγματική μετακύλιση των χορηγούμενων πλεονεκτημάτων έως τον τελικό χρήστη.

Για την εφαρμογή του καθεστώτος εφοδιασμού τα νησιά έχουν καταταχθεί σε δύο ομάδες, Α και Β, ανάλογα με την απόστασή τους από την ηπειρωτική χώρα η δε ενίσχυση καθορίζεται με βάση το κόστος εμπορίας πού υπολογίζεται με βάση το κόστος μεταφοράς υπολογιζόμενο από τους λιμένες της ηπειρωτικής Ελλάδας, από τους οποίους πραγματοποιείται συνήθως ο εφοδιασμός.

Τα νησιά και οι νομοί που υπάγονται στην ομάδα Α (νησιά πλησιέστερα στην ηπειρωτική χώρα) είναι: Θάσος, Σαμοθράκη, Σποράδες, Κύθηρα, Αντικύθηρα, Αμολιανή, νησιά του νομού Ευβοίας με εξαίρεση τη νήσο Εύβοια και, από τον νομό Κυκλάδων, οι νήσοι Κέα, Κύθνος, Γυάρος, Άνδρος, Τήνος, Σύρος, Μύκονος, Δήλος και Ρήνεια.

Τα νησιά και οι νομοί της ομάδας Β (απομακρυσμένες νήσοι) είναι: οι νομοί Δωδεκανήσου, Χίου, Λέσβου και Σάμου και τα νησιά του νομού Κυκλάδων που δεν περιλαμβάνονται στην ομάδα Α.

Η κοινοτική συμμετοχή καλύπτει το 90% της συνολικής δαπάνης των μέτρων ενώ το υπόλοιπο 10% βαρύνει το κράτος μέλος.

Η ενίσχυση για τον εφοδιασμό καθορίσθηκε σε επίπεδο 15 και 30 EUR/t [4] για τις ομάδες Α και Β αντιστοίχως. Εξάλλου, για το 1993 προβλεπόταν αύξηση της ενίσχυσης κατά 50% ώστε να ενθαρρυνθούν οι επιχειρήσεις και να εφαρμόσουν γρήγορα το μέτρο.

[4] Από 01.02,1995, μετά την κατάργηση του διορθωτικού συντελεστή γεωργικών ισοτιμιών (1,207509 τότε), η ενίσχυση αναπροσαρμόσθηκε σε 18,11 EUR/t και 36,22 EUR/t αντιστοίχως.

Για τον εφοδιασμό σε οπωροκηπευτικά προβλέφθηκε προσωρινή εφαρμογή (από το 1993 έως το 1997) φθίνουσας ενίσχυσης. Για τα έτη 1994, 1995, 1996 και 1997 η ενίσχυση καθορίσθηκε αντίστοιχα σε ποσοστό 80%, 60%, 40% και 20% του ποσού που ίσχυε για το 1993.

Η εφαρμογή τον μέτρου άρχισε μόλις το 1994, λόγω της ανάγκης έκδοσης των αναγκαίων διοικητικών πράξεων και της προσαρμογής της ελληνικής διοίκησης και των επιχειρήσεων στη νέα διαδικασία.

Κατά προϊόν, η κατάσταση όσον αφορά την εξέλιξη του εφοδιασμού κατά προϊόν έχει ως εξής:

1) Γιαούρτι

Πρόοδος υλοποίησης :

Πίνακας 1

TTTABLE

(1) Κανονισμός (ΕΟΚ) αριθ. 2958/93 της 27ης Οκτωβρίου 1993.

(2) Κανονισμός (ΕΚ) αριθ. 1802/95 της 25ης Ιουλίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την προσαρμογή των καθορισμένων σε ECU ποσών.

(3) Κανονισμός (ΕΚ) αριθ. 3004/94 της 9ης Δεκεμβρίου 1994.

(4) Κανονισμός (ΕΚ) αριθ. 206/97 της 3ης Φεβρουαρίου 1997.

Κατά τη διάρκεια των ετών 1996 και 1997 δεν επιδείχθηκε ενδιαφέρον για το μέτρο αυτό από τους προμηθευτές γαλακτοκομικών προϊόντων. Το αποτέλεσμα αυτό αναμενόταν λόγω της χαμηλής απόδοσης που είχε η υλοποίηση κατά τα δύο προηγούμενα έτη. Η βιομηχανία θεωρεί ότι το υψηλό κόστος της ειδικής επισήμανσης κάθε δοχείου (απαίτηση εθνικής διάταξης προκειμένου να εμφαίνεται ότι το προϊόν επιδοτείται από το ΕΓΤΠΕ) και με το χαμηλό ποσοστό της ενίσχυσης σε σχέση με την αξία του προϊόντος δυσχεραίνει τη βιομηχανία όσον αφορά τη μετακύλιση της ενίσχυσης προς τον τελικό καταναλωτή.

Οι ελληνικές αρχές θεωρούν ότι αύξηση της ανά μονάδα ενίσχυσης προκειμένου να καλυφθεί η πρόσθετη δαπάνη της επισήμανσης και η εισαγωγή κάποιας ευελιξίας κατά το χρόνο της έγκρισης των πιστοποιητικών για ενίσχυση θα ήταν δυνατόν να συμβάλουν στη βελτίωση του μέτρου αυτού.

2) Ζάχαρη

Πρόοδος υλοποίησης:

Πίνακας 2

TTTABLE

(1) Κανονισμός (ΕΟΚ) αριθ. 2958/93 της 27ης Οκτωβρίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την προσαρμογή των καθορισμένων σε ECU ποσών.

(3) Κανονισμός (ΕΚ) αριθ. 1160/96 της 28ης Ιουνίου 1996.

(4) Κανονισμός (ΕΚ) αριθ. 1274/97 της 1ης Ιουλίου 1997.

Η ελληνική βιομηχανία ζάχαρης (ΕΒΖ) αποτελεί το σημαντικότερο προμηθευτή του προϊόντος. Το 1995 η ΕΒΣ προμήθευσε το 92% έναντι 8% των μικρότερων εμπόρων ζάχαρης. Ο χαμηλός βαθμός χρησιμοποίησης του σταθερού ισοζυγίου τοπικής παραγωγής/αναγκών κατά το 1996 οφείλεται στο ότι η ΕΒΖ δεν συμμετέχει στο πρόγραμμα ενίσχυσης.

Κατά την άποψη των ελληνικών αρχών, η κατάσταση αυτή βελτιώθηκε το 1997 λόγω του ότι η ΕΒΖ αναδιοργάνωσε το σύστημα εφοδιασμού της και αύξησε τη συμμετοχή της στο πρόγραμμα ενίσχυσης (67,55%), παρά το χαμηλό βαθμό εφοδιασμού των νησιών της ομάδας Α. Στο ίδιο πλαίσιο θωρείται επίσης ότι υφίστανται δυνατότητες αύξησης εφοδιασμού των νησιών της ομάδας Α, δεδομένης της παρουσίας στα νησιά αυτά γνωστών μικρών επιχειρήσεων που παράγουν προϊόντα ζάχαρης.

3) Σιτάλευρα

Πρόοδος υλοποίησης:

Πίνακας 3

TTTABLE

(1) Κανονισμός (ΕΟΚ) αριθ. 2958/93 της 27ης Οκτωβρίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την προσαρμογή των καθορισμένων σε ECU ποσών.

(3) Κανονισμός (ΕΚ) αριθ. 2949/95 της 20ής Δεκεμβρίου 1995.

(4) Κανονισμός (ΕΚ) αριθ. 24161/96 της 18ης Δεκεμβρίου 1996.

Η υλοποίηση προχωρεί ικανοποιητικά, αν και για τα νησιά της ομάδος Α σημειώθηκε χαμηλότερη (58%) χρησιμοποίηση του ισοζυγίου το 1997 σε σύγκριση με εκείνη του 1996.

Οι ελληνικές αρχές αποδίδουν την επιτυχή υλοποίηση του μέτρου αυτού στον υγιή ανταγωνισμό μεταξύ των σημαντικών προμηθευτών από την ηπειρωτική χώρα που συμμετέχουν στο εν λόγω πρόγραμμα ενίσχυσης καθώς και στον υψηλό βαθμό απόδοσης που χαρακτηρίζει τις μεταφορές αγαθών ευρείας κατανάλωσης με υψηλό ειδικό βάρος όπως το αλεύρι και η ζάχαρη.

4) Ζωοτροφές

Στον πίνακα που ακολουθεί εμφαίνεται ότι η υλοποίηση του μέτρου αυτού προχωρεί εξαιρετικά ικανοποιητικά, ιδιαιτέρως για τα νησιά της ομάδας Β, και για ορισμένα προϊόντα φθάνει το 99% του προβλεπομένου ισοζυγίου εφοδιασμού.

Το κριθάρι που παράγεται στη νήσο Λήμνο καλύφθηκε από το καθεστώς και πληροί τις προϋποθέσεις όσον αφορά την ενίσχυση για τα νησιά της ομάδας Α, ανεξαρτήτως νήσου προορισμού. Το χαμηλό ύψος παραγωγής οφείλεται στη μείωση των προμηθειών της Λέσβου από τη Λήμνο διότι, σύμφωνα με τις ελληνικές αρχές, η προμήθεια κριθαριού από τους λιμένες του βορείου τμήματος της ηπειρωτικής χώρας Αλεξανδρούπολη και Καβάλα προς τη Λέσβο είναι περισσότερο ανταγωνιστική, εφόσον επωφελείται του ποσοστού ενίσχυσης της ομάδας Β.

Πρόοδος υλοποίησης:

TTTABLE

(1) Κανονισμός (ΕΟΚ) αριθ. 2958/93 της 27ης Οκτωβρίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995 : από την 1.2.1995, καταργήθηκε ο διορθωτικός συντελεστής (1,207509) γεωργικών ισοτιμιών, με συνέπεια την προσαρμογή των καθορισμένων σε ECU ποσών.

(3) Κανονισμός (ΕΚ) αριθ. 2949/95 της 20ής Δεκεμβρίου 1995.

(4) Κανονισμός (ΕΚ) αριθ. 258/96 της 12ης Φεβρουαρίου 1996.

(5) Κανονισμός (ΕΚ) αριθ. 2416/96 της 18ης Δεκεμβρίου 1996.

(6) Κανονισμός (ΕΚ) αριθ. 87/97 της 20ής Ιανουαρίου 1997.

5) Οπωροκηπευτικά

Πρόοδος υλοποίησης:

TTTABLE

(1) Κανονισμός (ΕΟΚ) αριθ. 2958/93 της 27ης Οκτωβρίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

(3) Κανονισμός (ΕΚ) αριθ. 2995/95 της 19ης Δεκεμβρίου 1995.

(4) Κανονισμός (ΕΚ) αριθ. 2432/96 της 18ης Δεκεμβρίου 1996.

Για τον εφοδιασμό σε οπωροκηπευτικά προβλέπεται περιορισμένη χρονικά (έως το 1997) και φθίνουσα ενίσχυση ώστε να διευκολυνθεί ο εφοδιασμός των νησιών επί ορισμένο διάστημα, εν αναμονή της προσαρμογής της τοπικής παραγωγής, για την οποία το πρόγραμμα προβλέπει ειδικά μέτρο παροχής κίνητρα.

Όπως εμφαίνεται στον πίνακα 5, η υλοποίηση του μέτρου είναι υποτονική. Η κατάσταση αυτή εξηγείται από το γεγονός ότι ο εφοδιασμός των νησιών με οπωροκηπευτικά γίνεται σε μικρές ποσότητες και μικρές επιχειρήσεις που δεν διαθέτουν τη δομή για τη διεκπεραίωση των αναγκαίων διοικητικών διαδικασιών προκειμένου να επωφεληθούν από την ενίσχυση.

3.2. Μέτρα στήριξης των τοπικών προϊόντων

1) Κτηνοτροφικός τομέας

Για τη στήριξη του τομέα αυτού χορηγούνται οι εξής ενισχύσεις:

- ενίσχυση για πάχυνση αρσενικών βοοειδών, με την οποία συμπληρώνεται με 40 EUR/κεφαλή η ειδική πριμοδότηση που προβλέπεται στο άρθρο 4 στοιχείο β) του κανονισμού αριθ. 805/68/ΕΟΚ περί κοινής οργανώσεως αγοράς στον τομέα του βοείου κρέατος.

- συμπληρωματικό ποσό επί της πριμοδότησης για θηλάζουσες αγελάδες που προβλέπεται στο άρθρο 4 στοιχείο δ) του κανονισμού 805/68/ΕΟΚ η οποία καταβάλλεται στους παραγωγούς βοείου κρέατος. Το ποσό της συμπληρωματικής πριμοδότησης είναι 40 EUR ανά θηλάζουσα αγελάδα πού βρίσκεται στην κατοχή του παραγωγού την ημέρα υποβολής της αίτησης και με όριο τις 40 αγελάδες ανά εκμετάλλευση.

Πρόοδος υλοποίησης:

Πίνακας 6

TTTABLE

(1) Κανονισμοί (ΕΟΚ) αριθ. 2019/93 της 19ης Ιουλίου 1993 και (ΕΟΚ) αριθ. 2889/93 της 21ης Οκτωβρίου 1993.

(2) Κανονισμός (ΕΚ) αριθ. 2417/95 της 13ης Οκτωβρίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

Το μέτρο προχωρεί ικανοποιητικά. Ποσοστό 21-23% των βοοειδών λαμβάνει επίσης κάθε έτος τη δεύτερη δόση της ενίσχυσης που προβλέπεται για την πάχυνση αρσενικών βοοειδών.

2) Γαλακτοκομικά προϊόντα

Χορηγείται ενίσχυση 2,28 EUR/t ημερησίως για την ιδιωτική αποθεματοποίηση ορισμένων τυριών τοπικής παρασκευής (φέτα, γραβιέρα και λαδοτύρι).

Η μέγιστη ποσότητα καθορίζεται σε 5 000 t/έτος και η ελάχιστη διάρκεια αποθεματοποίησης είναι 60 ημέρες. Το ποσό της ενίσχυσης δεν πρέπει να υπερβαίνει το ποσό που αντιστοιχεί στη συμβατική αποθεματοποίηση 150 ημερών.

Πρόοδος υλοποίησης:

Πίνακας 7

TTTABLE

(1) Κανονισμός (ΕΚ) αριθ. 3393/93 της 10ης Δεκεμβρίου 1993.

(2) Κανονισμός (ΕΚ) αριθ. 1802/95 της 25ης Ιουλίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

Το μέτρο σημείωσε μικρή πρόοδο λόγω ταχείας διάθεσης της παραγωγής

3) Οπωροκηπευτικά και άνθη

Χορηγείται ενίσχυση ανά εκτάριο σε παραγωγούς και σε αναγνωρισμένες ομάδες παραγωγών που υλοποιούν ένα πρόγραμμα πρωτοβουλίας εγκεκριμένο από τις αρμόδιες αρχές, με στόχο την ανάπτυξη ή/και τη βελτίωση της ποιότητας των οπωροκηπευτικών και των ανθών. Οι στηριζόμενες πρωτοβουλίες πρέπει να τείνουν ιδιαίτερα στην ανάπτυξη της παραγωγής και της ποιότητας των προϊόντων, ιδίως με στροφή προς άλλες ποικιλίες και με καλλιεργητικές βελτιώσεις. Πρέπει να εντάσσονται σε προγράμματα που συνεχίζονται επί τριετία τουλάχιστον και αφορούν ελάχιστη έκταση 0,3 εκτάρια. Το πρόγραμμα δεν πρέπει να αφορά τις τομάτες.

Το ποσό της ενίσχυσης που καταβάλλεται σε ετήσια βάση επί τρία έτη το πολύ δεν μπορεί να υπερβαίνει τα 500 EUR/ha εφόσον η δημόσια χρηματοδότηση του κράτους μέλους ανέρχεται τουλάχιστον σε 300 EUR/ha, και εφόσον η εισφορά των μεμονωμένων ή ενταγμένων σε ομάδες παραγωγών είναι τουλάχιστον 200 EUR/ha. Εάν η συμμετοχή του κράτους μέλους ή/και η εισφορά των παραγωγών είναι κατώτερες από το ανωτέρω ποσό, το ποσό της κοινοτικής ενίσχυσης μειώνεται ανάλογα. Η ενίσχυση προσαυξάνεται με 100 EUR/ha όταν το πρόγραμμα πρωτοβουλίας υποβάλλεται και εκτελείται από ομάδα ή οργάνωση παραγωγών. Για την εφαρμογή του προβλέπεται η προσφυγή σε τεχνική βοήθεια και αφορά ελάχιστη έκταση 2 εκταρίων. Από το 1995, τα ποσά που προαναφέρθηκαν ανέρχονται αντιστοίχως σε 603,75 EUR, 362,25 EUR, 241,50 EUR και 120,75 EUR/ha, λόγω κατάργησης του διορθωτικού συντελεστή γεωργικών ισοτιμιών.

Η ολοκλήρωση του μέτρου αυτού αναμενόταν περί το τέλος του 1995 στην πραγματικότητα όμως μέχρι σήμερα η υλοποίησή του δεν προχώρησε ποτέ. Ως λόγοι για την αποτυχία αυτή αναφέρονται η έλλειψη προσωπικού των τοπικών υπηρεσιών που είναι αρμόδιες για τη διάδοση του μέτρου και για την κινητοποίηση των γεωργών. το γεγονός ότι δεν συγκροτήθηκαν ομάδες παραγωγών και κατά συνέπεια δεν καταρτίστηκε πρόγραμμα πρωτοβουλιών. η έλλειψη ενδιαφέροντος των εξειδικευμένων επιχειρήσεων να προσφέρουν τεχνική βοήθεια αλλά και των μικρών εκμεταλλεύσεων οι οποίες συχνά διαθέτουν συνολική έκταση μικρότερη από την ελάχιστη που απαιτεί η υλοποίηση του μέτρου.

4) Γεώμηλα

Ετησίως χορηγείται κατ' αποκοπή ενίσχυση ύψους 494 EUR/ha για την καλλιέργεια γεωμήλων σποράς και κατανάλωσης σε αγροτεμάχια τουλάχιστον 0,2 ha, για μέγιστη καλλιεργούμενη και συγκομιζόμενη έκταση 3 200 ha ετησίως.

Πρόοδος υλοποίησης:

Πίνακας 8

TTTABLE

(1) Κανονισμοί (ΕΟΚ) αριθ. 2019/93 της 19ης Ιουλίου 1993 και (ΕΚ) αριθ. 3404/93 της 10ης Δεκεμβρίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995: από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

Το μέτρο προχωρεί με αρκετά ικανοποιητικό τρόπο και το 1996 και 1997 έφθασε αντιστοίχως σε ποσοστό 34,6% και 46,4% του προβλεπόμενου ανωτάτου ορίου. Ο στόχος των 3.200 ha δεν καλύφθηκε, προφανώς λόγω της ελάχιστης έκτασης 0,2 ha που επιβλήθηκε για την υπαγωγή στο μέτρο.

5) Αμπελοοινικός τομέας

- Αμπελώνες

Χορηγείται κατ' αποκοπή ενίσχυση ύψους 394,83 EUR/ha για τη διατήρηση της καλλιέργειας ποικιλιών αμπέλου προσανατολισμένων προς την τοπική παραγωγή οίνων v.q.p.r.d.

Πρόοδος υλοποίησης:

Πίνακας 9

TTTABLE

(1) Κανονισμός (ΕΟΚ) αριθ. 3112/93 της 10ης Νοεμβρίου 1993.

(2) Κανονισμός (ΕΚ) αριθ. 2537/95 της 30ής Οκτωβρίου 1995 : από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

Η υλοποίηση του μέτρου προχωρεί ικανοποιητικά.

Από το αμπελοοινικό έτος 1997/98 η ενίσχυση θα χορηγείται αποκλειστικώς στις ομάδες ή τις οργανώσεις παραγωγών που υλοποιούν ενέργειες ποιοτικής βελτίωσης των παραγόμενων οίνων σύμφωνα με πρόγραμμα εγκεκριμένο από τις εθνικές αρχές, το οποίο θα προβλέπει συγκεκριμένα μέσα για τη βελτίωση των συνθηκών οινοποίησης, αποθήκευσης και διανομής.

- Ιδιωτική αποθεματοποίηση οίνων λικέρ

Χορηγείται ενίσχυση για την παλαίωση επί τουλάχιστον δύο έτη ποιοτικών οίνων λικέρ τοπικής παραγωγής, οι οποίοι παρασκευάζονται με παραδοσιακό τρόπο. Η ενίσχυση καταβάλλεται κατά. τη διάρκεια του δεύτερου έτους παλαίωσης με όριο μέγιστη ποσότητα 40 000 hl ετησίως.

Πρόοδος υλοποίησης:

Πίνακας 10

TTTABLE

(1) Κανονισμός (ΕΚ) αριθ. 3112/93 της 10ης Νοεμβρίου 1993.

(2) Κανονισμός (ΕΚ) αριθ. 2537/95 της 30ής Οκτωβρίου 1995 : από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

Το μέτρο εμφανίζει πολύ μικρή πρόοδο, λόγω της συγκυριακής ταχείας διάθεσης στην αγορά της τοπικής παραγωγής. Το 1996 η αποθεματοποίηση διακόπηκε και δεν καταβλήθηκε ενίσχυση. Το Μάρτιο 1997 στην αποθεματοποίηση εισήλθαν 67,5 hl. Η ενίσχυση καταβάλλεται στο τέλος της διετούς αποθεματοποίησης. Στον πίνακα εμφαίνεται η δαπάνη που αντιστοιχεί στην περίοδο του ημερολογιακού έτους κατά την οποία ποσότητα οίνου παρέμεινε στα αποθέματα.

6) Ελαιώνες

Χορηγείται κατ' αποκοπή ενίσχυση ύψους 120 EUR/ha ετησίως για τη διατήρηση των ελαιώνων στις παραδοσιακές ζώνες καλλιέργειας της ελιάς, υπό τον όρο ότι οι ελαιώνες συντηρούνται και διατηρούνται σε καλές συνθήκες παραγωγής. Η ελάχιστη πυκνότητα για τη χορήγηση της ενίσχυσης καθορίσθηκε αρχικά σε 50 δένδρα/hα. Από το 1995 η ελάχιστη πυκνότητα αυξήθηκε σε 80 δένδρα/ha.

Πρόοδος υλοποίησης:

Πίνακας 11

TTTABLE

(1) Κανονισμοί (ΕΟΚ) αριθ. 2019/93 της 19ης Ιουλίου 1993.

(2) Κανονισμός (ΕΚ) αριθ. 150/95 της 23ης Ιανουαρίου 1995 : από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

(3) Κανονισμός (ΕΚ) αριθ. 2813/94 της 18ης Νοεμβρίου 1994. Πυκνότης 80 δένδρα/ha.

Διαπιστώνεται ότι το μέτρο προχωρεί πολύ ικανοποιητικά.

7) Μέλι

Χορηγείται ενίσχυση ανά κυψέλη παραγωγής για την παραγωγή μελιού ειδικής ποιότητας με υψηλή περιεκτικότητα σε θυμαρίσιο μέλι σε ανεγνωρισμένες ομάδες παραγωγών μελιού, οι οποίες αναλαμβάνουν την υλοποίηση ετησίων προγραμμάτων πρωτοβουλίας με στόχο τη βελτίωση των συνθηκών εμπορίας και την προώθηση του μελιού ποιότητας. Το ποσό της ενίσχυσης είναι 10 EUR ανά κυψέλη ετησίως, με ανώτατο όριο 50 000 κυψέλες ετησίως. Κατά τη διάρκεια διετούς μεταβατικής περιόδου (1993,1994), με προοπτική τη σύσταση και την αναγνώριση των ομάδων παραγωγών, καταβλήθηκε ενίσχυση 7 EUR/κυψέλη σε κάθε μελισσοκόμο με τουλάχιστον δέκα κυψέλες, και ανώτατο όριο 100 000 κυψέλες.

Πρόοδος υλοποίησης:

Πίνακας 12

TTTABLE

(1) Κανονισμός (ΕΚ) αριθ. 3063/93 της 5ης Νοεμβρίου 1993.

(2) Κανονισμός (ΕΚ) αριθ. 2362/95 της 9ης Οκτωβρίου 1995 : από 1.2.1995, ο διορθωτικός συντελεστής (1,207509) γεωργικών ισοτιμιών καταργήθηκε, με συνέπεια την αναπροσαρμογή των καθορισμένων σε ECU ποσών.

Παρατηρείται ότι κατά τα δύο υπόψη έτη οι εγκριθείσες ποσότητες υπερέβησαν τα καθορισθέντα ισοζύγια, με συνέπεια την εφαρμογή συντελεστή μείωσης 0,311048 για το 1996 και 0,337757 για το 1997.

Το 1996, 6 ομάδες με 912 μέλη έτυχαν της ενίσχυσης μετά την έγκριση των οικείων προγραμμάτων από τις εθνικές αρχές.

4. Δαπάνες του ΕΓΤΠΕ-τμημα εγγυησεων για την υλοποιηση των μετρων

Οι δαπάνες που αναφέρονται στο κεφάλαιο 3 και παρουσιάζονται στους ανακεφαλαιωτικούς πίνακες των παραρτημάτων 3 και 4 υπολογίζονται από υπολογισμούς για κάθε ημερολογιακό έτος με βάση τα ποσοτικά δεδομένα πού παρέχονται από τις ελληνικές αρχές. Αν ληφθούν υπόψη αφενός οι προθεσμίες για τη διενέργεια ελέγχων από την εθνική διοίκηση και τη δήλωση των δαπανών στην Επιτροπή και αφετέρου η απόκλιση μεταξύ του ημερολογιακού έτους πού προβλέπεται για την εκτέλεση των μέτρων και του οικονομικού έτους για την εκτέλεση των πληρωμών από το ΕΓΤΠΕ-τμήμα εγγυήσεων (από τις 16 Οκτωβρίου του ενός έτους έως τις 15 Οκτωβρίου του επομένου), οι δαπάνες που δηλώθηκαν και καταλογίσθηκαν ανά οικονομικό έτος στο ΕΓΤΠΕ-τμήμα εγγυήσεων για την περίοδο 1996-1997 είναι οι εξής:

TTTABLE

Όσον αφορά τον εφοδιασμό, η συμμετοχή του ΕΓΤΠΕ ανέρχεται στο 90% της συνολικής δαπάνης που εμφανίζεται στο παράρτημα 3.

5. Παρεκκλίσεις οσον αφορα διαρθρωτικα μετρα

1) Κατά παρέκκλιση από τα άρθρα 5, 6, 7, 10 και 19 του κανονισμού (ΕΟΚ) αριθ. 2328/91 [5] για τη βελτίωση της αποτελεσματικότητας των γεωργικών διαρθρώσεων, οι ενισχύσεις για επενδύσεις στα μικρά νησιά του Αιγαίου χορηγούνται υπό τους ακόλουθους όρους:

[5] ΕΕ αριθ. L 218, 6.8.1991, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 950/97 (ΕΕ αριθ. L 142, 2.6.1997, σ. 1).

- το καθεστώς ενισχύσεων για επενδύσεις μπορεί να εφαρμόζεται για τους κατόχους γεωργικών εκμεταλλεύσεων οι οποίοι αφενός δεν ασκούν τη γεωργική δραστηριότητα ως κύριο επάγγελμα, αντλούν όμως τουλάχιστον το 25% του συνολικού εισοδήματός τους υπό την γεωργική δραστηριότητα στην εκμετάλλευσή τους και αφετέρου των οποίων η εκμετάλλευση δεν χρειάζεται εργασία περισσότερη από το ισοδύναμο μιας μονάδας ανθρώπινης εργασίας (ΜΑΕ), εφόσον οι προβλεπόμενες επενδύσεις δεν υπερβαίνουν τα 25 000 EUR. Εξαιρουμένων των τοπικών ειδικών παρασκευασμάτων, όλα τα παραγόμενα είδη διατροφής πρέπει να περιορίζονται για την τοπική κατανάλωση,

- τήρηση απλουστευμένης λογιστικής,

- για τις οικογενειακές χοιροτροφικές εκμεταλλεύσεις, δεν απαιτείται η τήρηση των ορίων που καθορίζονται από τον κανονισμό (ΕΟΚ) αριθ. 2328/91. Εντούτοις, κατά την ολοκλήρωση του προγράμματος, τουλάχιστον το ισοδύναμο του 10% της ποσότητας τροφών που καταναλίσκουν οι χοίροι πρέπει να παράγεται στην εκμετάλλευση,

- για την παραγωγή αυγών και πουλερικών, επιτρέπονται οι ενισχύσεις σε γεωργικές εκμεταλλεύσεις οικογενειακού χαρακτήρα,

- το ύψος της μέγιστης επιλέξιμης ενίσχυσης για επενδύσεις αυξάνεται σε 55% για όλους τους τύπους επένδυσης,

- κατά τον υπολογισμό της εξισωτικής αποζημίωσης σε όλες τις μειονεκτικές περιοχές υπάρχει η δυνατότητα να αυξηθεί το ποσό της εξισωτικής αποζημίωσης σε 180,5 EUR/ΜΖΖ εντός του ορίου ανώτατου ποσού 3 540 EUR/εκμετάλλευση για το 1993 και να χορηγείται για όλες τις φυτικές καλλιέργειες, εφόσον αυτές πραγματοποιούνται με τρόπο συμβατό προς τις απαιτήσεις για την προστασία του περιβάλλοντος,

- υπάρχει η δυνατότητα να λαμβάνονται υπόψη οι αγελάδες, το γάλα των οποίων προορίζεται για την εσωτερική αγορά της υπόψη περιφέρειας.

2) Κατά παρέκκλιση από το άρθρο 17 παράγραφος 3 δεύτερη περίπτωση του κανονισμού (ΕΟΚ) 4253/88, υπάρχει η δυνατότητα να αυξηθεί το ποσοστό της κοινοτικής συμμετοχής πέραν του ορίου του 50% στην περίπτωση επενδύσεων, οι οποίες αφορούν ορισμένους τομείς μεταποίησης ή εμπορίας γεωργικών προϊόντων και πρόκειται να βελτιώσουν τις συνθήκες διαβίωσης των κατοίκων.

Πρόοδος υλοποίησης:

Πίνακας 14

TTTABLE

6. Εθνικό συστημα ελεγχου

Για να εξασφαλισθεί ο αποτελεσματικός έλεγχος των ενισχύσεων που χορηγούνται για τον εφοδιασμό, εκδόθηκε κοινή υπουργική απόφαση (αριθ. 443790/22.12.1993) η οποία αναφέρει τα δικαιολογητικά που πρέπει να συνοδεύουν τα προϊόντα. Η απόφαση αυτή καθορίζει τις υπηρεσίες τις αρμόδιες για τους ελέγχους, όπως και τον τρόπο πληρωμής και διαπίστωσης της πραγματικής μετακύλισης των χορηγούμενων ενισχύσεων έως τον τελικό χρήστη. Η διαδικασία αυτή εφαρμόζεται σε όλες τις περιπτώσεις όσον αφορά τα δικαιολογητικά. Οι δειγματοληπτικοί έλεγχοι διενεργούνται από τις περιφερειακές υπηρεσίες του Υπουργείου Γεωργίας.

Για τα μέτρα στήριξης των τοπικών προϊόντων, δημοσιεύθηκαν για κάθε δραστηριότητα ειδικές διοικητικές πράξεις για την εφαρμογή των μέτρων και για τη διαδικασία χορήγησης των ενισχύσεων. Οι έλεγχοι διακρίνονται σε γενικούς διοικητικούς ελέγχους και σε δειγματοληπτικούς επιτόπιους ελέγχους.

Οι διενεργούμενοι έλεγχοι και τα αποτελέσματά τους παρουσιάζονται κατωτέρω στον πίνακα 15:

Πίνακας 15

TTTABLE

Για τα διαρθρωτικά μέτρα, εφαρμόζεται η ίδια διαδικασία ελέγχου με την προβλεπόμενη για τη συνήθη εφαρμογή μέτρων.

Ειδικότερα:

- για σχέδια βελτίωσης εφαρμόζονται έλεγχοι για όλες τις επενδύσεις.

- για τους νέους γεωργούς, εξετάζεται κάθε ατομικός φάκελος, ώστε να διαπιστωθεί κατά πόσο ο δικαιούχος πληροί όλες τις απαιτούμενες προϋποθέσεις,

- για την εξισωτική αποζημίωση εφαρμόζονται τόσο οι γενικοί διοικητικοί έλεγχοι όσο και επιτόπιοι δειγματοληπτικοί έλεγχοι.

7. Εκθεση Αξιολογησησ

Στην έκθεση αξιολόγησης από ανεξάρτητο σύμβουλο δίδονται τα ακόλουθα αποτελέσματα:

"Ειδικός διακανονισμός εφοδιασμού" (ΕΔΕ)

Η ενίσχυση για το σιτάλευρο και τις ζωοτροφές παρουσιάζουν υψηλό βαθμό υλοποίησης και είχαν σημαντική επίπτωση στις τιμές, συμβάλλοντας στη διατήρηση ανταγωνιστικών τιμών ακόμη και για εφόδια που δεν συμμετέχουν στο καθεστώς ενίσχυσης.

Η υλοποίηση της ενίσχυσης όσον αφορά τη ζάχαρη και τα οπωροκηπευτικά παρουσιάζεται όχι ομαλή για το πρώτο και σε χαμηλά επίπεδα για το δεύτερο ενώ για το γιαούρτι ήταν μηδενική. Στην περίπτωση των οπωροκηπευτικών και του γιαουρτιού ο κύριος λόγος για τη χαμηλή ή μηδενική χρήση του καθεστώτος ενίσχυσης έγκειται στο γεγονός ότι τα προϊόντα αυτά θεωρήθηκαν καταναλωτικά προϊόντα υψηλής προστιθέμενης αξίας και η ενίσχυση είναι εξαιρετικά χαμηλή. Περαιτέρω εξηγήσεις όσον αφορά την αποτυχία των οπωροκηπευτικών να επωφεληθούν από το καθεστώς ενίσχυσης αποδίδονται στη δομή του χονδρικού και του λιανικού εμπορίου. Ομοίως, η ζάχαρη καταλαμβάνει εξαιρετικά μικρό μέρος σε προϊόντα με υψηλή προστιθέμενη αξία όπως ο τομέας των γλυκισμάτων τουρκικού τύπου στη Σύρο ή των βραστών γλυκών της Χίου ώστε να έχει επίπτωση στην τελική τιμή του προϊόντος.

Γενική παρατήρηση για το μέτρο αυτό αποτελεί το ότι οι διαφορές όσον αφορά τις δαπάνες μεταφοράς δεν εμφανίζονται ανάλογες προς τις πραγματικές αποστάσεις και σε καμία περίπτωση δεν ανταποκρίνονται στη διαφορά επιδότησης μεταξύ ομάδων νησιών Α και Β. Ιδιαίτερη προσοχή δόθηκε σε ορισμένα μικρά νησιά όπου η επιδότηση δεν έφθασε ποτέ όταν τα προϊόντα μεταφέρονταν από κύριους νησιωτικούς λιμένες.

Ορισμένες από τις συστάσεις που προτάθηκαν για το μέτρο αυτό:

Η αντικατάσταση του συστήματος κατάταξης των νησιών σε δύο ομάδες Α και Β από σύστημα με βάση το πραγματικό κόστος μεταφοράς, ανάλογα με το νησιωτικό προορισμό.

Η επανεξέταση των επιδοτούμενων προϊόντων, αφού προσδιοριστεί ποια προϊόντα είναι ουσιαστικά για κατανάλωση από ανθρώπους και ζώα από άποψη προτύπων παραγωγής ή/και κατανάλωσης χαρακτηριστικών στα νησιά.

Προκειμένου να προαχθεί η διανομή οπωροκηπευτικών στα νησιά, προτείνεται η εισαγωγή ειδικών κινήτρων για ομάδες παραγωγών της ηπειρωτικής χώρας οι οποίοι αναλαμβάνουν τη διανομή των προϊόντων τους στα νησιά.

"Υποστήριξη τοπικών προϊόντων" (ΥΤΠ)

Παρατηρήθηκε ευρεία υλοποίηση των μέτρων που αφορούν παραδοσιακές γεωργικές δραστηριότητες: κτηνοτροφία, ελαιοκαλλιέργεια, αμπελώνες v.q.p.r.d. και μελισσοκομία.

Περιορισμένη ήταν η εφαρμογή των μέτρων στον τομέα της αποθεματοποίησης προϊόντων (ιδιωτική αποθεματοποίηση τυριών και παλαίωση οίνων) καθώς και στον τομέα των οπωροκηπευτικών. Η πρώτη περίπτωση αποδίδεται στις συνθήκες της αγοράς, δηλαδή στην ταχεία κυκλοφορία των προϊόντων ή την οριακή κάλυψη του κόστους αποθήκευσης από την ενίσχυση. Η δεύτερη περίπτωση οφείλεται στην απαίτηση ελάχιστης επιφάνειας εκμετάλλευσης προκειμένου να υφίσταται δικαίωμα για ενίσχυση καθώς και στην απουσία ομάδων παραγωγών.

Η ενίσχυση που χορηγήθηκε με τα μέτρα για την υποστήριξη της τοπικής παραγωγής, αν και δεν ήταν σχετικά υψηλή, καλύπτει κρίσιμο ποσοστό του κόστους του προϊόντος.

Συστάσεις που έχουν προταθεί για τα μέτρα αυτά:

Η πρόταση συνέχισης της επιδότησης για τους ελαιώνες, τους αμπελώνες, την κτηνοτροφία και τη μελισσοκομία.

Το μέτρο που προορίζεται για την ιδιωτική αποθεματοποίηση τυριών και οίνων να επανεξετασθεί ή να περιοριστεί.

Να επανεξεταστεί η πρόταση για περισσότερο ευέλικτα κριτήρια επιδότησης παραγωγών οπωροκηπευτικών και η συγκρότηση ομάδων παραγωγών.

"Απόκλιση εφαρμοζόμενη για διαρθρωτικά μέτρα"

Φαίνεται ότι, μέσω της μαζικής πραγματοποίησης σχεδίων βελτίωσης, η υλοποίηση είχε πολύ περισσότερο δυναμικές επιπτώσεις από ό,τι προβλέφθηκε στον τομέα των γεωργικών εκμεταλλεύσεων.

Συστάσεις που έχουν προταθεί για τα μέτρα αυτά αποτελούν:

Η επιτυχής υλοποίηση της απόκλισης που ισχύει για το διαρθρωτικό ταμείο (σχέδια βελτίωσης, εξισωτική αποζημίωση, νέοι αγρότες) εμφαίνει σαφώς την ανάγκη συνέχισης του μέτρου αυτού.

Δημόσια διοίκηση και παρακολούθηση

Σχετικά με τη δημόσια διοίκηση και την επόπτευση κατά τις διατάξεις του κανονισμού (ΕΟΚ) αριθ. 2019/93, η σημαντικότερη αδυναμία που εντοπίστηκε συνίσταται στην έλλειψη αποτελεσματικού μηχανισμού επόπτευσης της υλοποίησης.

Συνιστάται θερμώς η καθιέρωση εποπτεύουσας γραμματείας η οποία θα αναλάβει το έργο της επόπτευσης της υλοποίησης του κανονισμού με συγκεκριμένες διαδικασίες και μηχανογράφηση δεδομένων και αρχειοθέτησης.

Η διοίκηση και η υλοποίηση των επεμβάσεων του κανονισμού απαιτούν βελτιώσεις ειδικά όσον αφορά την πιστοποίηση πληρωμών στους διακανονισμούς προμήθειας καθώς και την αξιολόγηση και την επιλογή δικαιούχων (μητρώο δικαιούχων, απλούστευση διαδικασιών πιστοποίησης, αποφυγή μειώσεων επιδοτήσεων εκ των υστέρων).

8. Οικονομικη Επιπτωση

Είναι εμφανές ότι στην περίπτωση των δύο υλοποιούμενων μέτρων, ΕΔΕ και ΥΤΠ, δεδομένων της ιδιαιτερότητάς τους και του μετρίου ύψους του ποσού της ενίσχυσης, τους δείκτες έκπτωσης όσον αφορά την οικονομική κατάσταση στα νησιά του Αιγαίου αποτελούν οι τιμές στην πρώτη περίπτωση και τα κόστη παραγωγής στη δεύτερη. Ας σημειωθεί ότι, στην περίπτωση του μέτρου των αποκλίσεων, η υλοποίηση του οποίου υπερέβη τις αρχικές προσδοκίες, το δείκτη αποτελούσαν το υψηλό ποσοστό γεωργικών εκμεταλλεύσεων που επωφελήθηκαν στα νησιά καθώς και η υψηλή τιμή του δείκτη αυτού. Η έρευνα διεξήχθη σε τέσσερις νησιωτικές πόλεις, τις πρωτεύουσες των νομών Σύρου, Ρόδου, Χίου και Μυτιλήνης.

Φαίνεται ότι οι ειδικοί διακανονισμοί εφοδιασμού επηρεάζουν τις τοπικές αγορές αφενός σε επίπεδο τιμών και αφετέρου, όσον αφορά τη διάρθρωσή τους. Σύμφωνα με την επιτόπου έρευνα που διεξήχθη από τη Speed Ltd, η υλοποίηση του μέτρου ΕΔΕ ασκεί πίεση στο επίπεδο των τιμών με μείωση και της τιμής μη επιδοτούμενων προϊόντων, όπως φαίνεται κατωτέρω.

Ζωοτροφές: Οι δύο πίνακες που ακολουθούν εμφαίνουν τάση των ιδιωτών εμπόρων να προσαρμόζουν τις τιμές τους (με ή χωρίς επιδότηση) ώστε να τις διατηρούν ευθυγραμμισμένες με τις αντίστοιχες τιμές της ένωσης συνεταιρισμών που διανέμει τις μεγαλύτερες ποσότητες.

Πίνακας 16

TTTABLE

Πίνακας 17

TTTABLE

A = Άνδρος, K = Κέα, M = Μήλος

Άλευρα: Ο βαθμός στον οποίο η μείωση έχει μετατοπισθεί προς τον τελικό καταναλωτή είναι δυνατόν να υπολογιστεί μόνο κατά τρόπο έμμεσο. Σε δειγματοληψία τιμών τελικών προϊόντων αρτοποιίας, προέκυψε το εντυπωσιακό συμπέρασμα ότι, και στις τέσσερις πόλεις, οι τιμές ήσαν οι ίδιες ή χαμηλότερες σε σχέση με τις αντίστοιχες τιμές στην Αθήνα. Ο πίνακας που ακολουθεί αποτελεί δείγμα της εξέλιξης τιμών καταναλωτή αλεύρων στην περιοχή της Αθήνας, τη Χίο και τη Λέσβο.

TGRAPH

Στον πίνακα αυτό μπορεί κανείς να παρατηρήσει ότι οι μέσες τιμές καταναλωτή στη Λέσβο φαίνεται ότι υπερβαίνουν συστηματικά, αν και κατά τρόπο μεταβαλλόμενο, τις τιμές που καταγράφονται στην περιοχή Αθήνας-Πειραιά κατά 5% περίπου κατά μέσον όρο.

Το γεγονός ότι παρατηρούνται οι υψηλότερες αυτές τιμές στη Χίο και στη Λέσβο εξηγεί την επιβάρυνση που προσθέτουν οι δαπάνες μεταφοράς στις τελικές τιμές καταναλωτή.

Η πορεία που ακολουθεί η εξέλιξη τιμών λιανικής για το αλεύρι σε ετήσια ποσοστά μεταβολής είναι παρόμοια και αρκετά ομαλή σε όλες τις περιοχές (Αθήνα-Πειραιάς, Χίος και Λέσβος) με ρυθμό μειούμενο, ο οποίος εξηγείται με τη μείωση του ποσοστού πληθωρισμού στην Ελλάδα κατά τα τελευταία έτη.

Σε συζητήσεις μεταξύ Speed Ltd και τοπικών αντιπροσώπων των εμπόρων αλεύρων προέκυψε ότι μια από τις θετικές επιπτώσεις της υλοποίησης του μέτρου ΕΔΕ συνίσταται στο ότι σε περιόδους κατά τις οποίες δεν υπάρχει επιδότηση του κλάδου δεν είναι δυνατή η επιστροφή στην αρχική τιμή η οποία εφαρμοζόταν πριν εισαχθεί η επιδότηση. Λόγω του εντατικού ανταγωνισμού, ο κλάδος υφίσταται πίεση από τους πελάτες του να διατηρεί τις τιμές του στο επίπεδο του επιδοτούμενου προϊόντος. Η παρουσία ανταγωνισμού επιβεβαιώνεται από τις διαφορές τιμών που εμφανίζονται στον ανωτέρω πίνακα. Ο ανταγωνισμός στην περιοχή Αθήνας-Πειραιά είναι εντονότερος λόγω των πολιτικών που εφαρμόζουν οι μεγάλες αλυσίδες υπεραγορών στον τομέα των τιμών.

Ζάχαρη:

Στην περίπτωση της ζάχαρης εμφανίζεται κάποια αντίφαση μεταξύ των συνθηκών που επικρατούν στην αγορά ζάχαρης και της εξέλιξης τιμών καταναλωτή περιφερειακά που δίδονται στον ακόλουθο πίνακα η οποία οδηγεί στο συμπέρασμα ότι το κόστος μεταφοράς δεν είναι άμεσα καθοριστικό για την τιμή λιανικής.

TGRAPH

Παρατηρείται ότι η τιμή λιανικής της ζάχαρης δεν διαφέρει αισθητά μεταξύ των δύο νησιωτικών πόλεων (Χίος, Λέσβος) και της περιοχής Αθήνας-Πειραιά έτσι ώστε να συνάγεται το συμπέρασμα ότι η επιδότηση τιμής μέσω του κανονισμού παίζει θετικό ρόλο στην απάλυνση της επίπτωσης του κόστους μεταφοράς στα νησιά του Αιγαίου. Εντούτοις αυτό δεν ισχύει αν ληφθούν υπόψη οι κατωτέρω συνθήκες αγοράς:

- υφίσταται ένας και μόνο παραγωγός και προμηθευτής ζάχαρης στην Ελλάδα, η Ελληνική Βιομηχανία Ζάχαρης (ΕΒΖ), που εδρεύει στη Βόρεια Ελλάδα,

- η Speed Ltd διαπίστωσε ότι, εφόσον η ΕΒΖ εφαρμόζει δικής της πολιτική εκπτώσεων, ήταν δυσχερές να αποδειχθεί ότι το όφελος από την ενίσχυση έφθανε μέχρι τον καταναλωτή,

- το 1996 απορροφήθηκαν μόνο το 4,81% των διατεθέντων ισοζυγίων και σύμφωνα με τον ανωτέρω πίνακα, η τιμή δεν επηρεάστηκε.

Γιαούρτι: Το ισοζύγιο δεν χρησιμοποιήθηκε καθόλου.

Υποστήριξη σε τοπικά προϊόντα έτυχε ευρείας εφαρμογής στις ζωοτροφές, την ελαιοκαλλιέργεια, τους αμπελώνες v.q.p.r.d. και τη μελισσοκομία αλλά ήταν περιορισμένης εφαρμογής στην αποθεματοποίηση προϊόντων (τυριά και παλαιός οίνος) καθώς και στην καλλιέργεια οπωροκηπευτικών. Οι επιδοτήσεις που καταβλήθηκαν κατά τα έτη 1993-1996 φαίνεται ότι έχουν καλύψει εξαιρετικά σημαντικό μέρος της τοπικής παραγωγής, το οποίο συμβάλλει αποφασιστικά στη διατηρητική γεωργική δραστηριότητα στις περισσότερες νησιωτικές περιφέρειες.

Το μέτρο αυτό αξιολογήθηκε με συσχετισμό των επιδοτήσεων προς το πραγματικό κόστος παραγωγής. Βεβαίως, είναι δύσκολο να γίνει λόγος για μέσο ή αντιπροσωπευτικό κόστος παραγωγής στα νησιά. Οι συνθήκες καλλιέργειας ποικίλουν σημαντικά, ιδίως στα νησιά. Επιτόπια έρευνα που διεξήχθη στη Ρόδο και την Κω έδειξε ότι οι επιδοτήσεις καλύπτουν το 5,5% του κόστους της παραγωγής ελαιολάδου, το 14,9% του κόστους παραγωγής σταφυλιών για οινοποίηση, το 4,1% του κόστους ζωοτροφών και το 12,6% του κόστους παραγωγής θυμαρίσιου μελιού.

Πίνακας 20

TTTABLE

Πηγή: Επιτόπια έρευνα.

Οι επιδοτήσεις για τη διατήρηση καλλιεργειών ελαιοδένδρων έτυχαν ευνοϊκής ανταπόκρισης στη Χίο και τη Λέσβο (σημαντικές περιφέρεις ελαιοπαραγωγής). Σε δύο περιοχές ελαιοπαραγωγής της Λέσβου το μερίδιο της επιδότησης στο κόστος παραγωγής αντιπροσωπεύει το 12,5% και το 19,8% αντίστοιχα. Το υψηλό αυτό ποσοστό δείχνει τη σημασία της ενίσχυσης στο νησί το πλέον εξειδικευμένο στην ελαιοπαραγωγή.

Στις Κυκλάδες (περιφέρεια με πολύ περιορισμένη παραγωγή ελαιών) η επιδότηση θεωρήθηκε όχι επαρκής προκειμένου να διατηρηθεί η καλλιέργεια ελαιοδένδρων. Στο νομό Δωδεκανήσου η επιδότηση θεωρήθηκε ελαφρά σημαντικότερη, σε σύγκριση προς τις Κυκλάδες, όσον αφορά τη βελτίωση του εισοδήματος των καλλιεργητών και τη διατήρηση των ελαιώνων.

Οι επιδοτήσεις για τη διατήρηση των αμπελώνων v.q.p.r.d. ήταν το αντικείμενο θετικής αντίδρασης στους νομούς Λέσβου και Κυκλάδων. Η συμβολή της επιδότησης στη διατήρηση των ελαιώνων και την υποστήριξη του εισοδήματος των ελαιοκαλλιεργητών θεωρήθηκε αποφασιστική στο νομό Λέσβου (v.q.p.r.d. Λήμνου).

Τα μέτρα υποστήριξης στην εκμετάλλευση ζωικού κεφαλαίου φαίνεται ότι συνέβαλαν σημαντικά στη διατήρηση του ζωικού κεφαλαίου στα νησιά. Στο νομό Λέσβου η συμβολή εκτιμήθηκε ως «αποφασιστική» ενώ στη Χίο, τις Κυκλάδες και τα Δωδεκάνησα η εκτίμηση ήταν «αρκετά σημαντική συμβολή».

Οι επιδοτήσεις των Ενώσεων μελισσοκόμων φαίνεται ότι συνέβαλαν κατά τρόπο λογικά σημαντικό στη βελτίωση των συνθηκών εμπορίας και την προαγωγή του μελιού. Η μελισσοκομία και η παραγωγή μελιού σημείωσαν αύξηση στους νομούς Χίου, Λέσβου και Κυκλάδων. Ειδικότερα στη Λέσβο, αφότου πραγματοποιήθηκε η καταβολή της επιδότησης η ώθηση ήταν αποφασιστική.

Αν και η έρευνα κάλυψε μεμονωμένες μονάδες παραγωγής, η επιλογή τους με βάση το συστηματικό χαρακτήρα της δραστηριότητάς τους οδήγησε στο συμπέρασμα ότι η ενίσχυση που χορηγήθηκε με τα μέτρα του κανονισμού (ΕΟΚ) αριθ. 2019/93 για την υποστήριξη της τοπικής παραγωγής, αν και δεν ήταν εξαιρετικά υψηλή, καλύπτει κρίσιμο ποσοστό του κόστους παραγωγής το οποίο για μεγάλο πλήθος γεωργικών εκμεταλλεύσεων είναι δυνατόν να αποτελεί τη διαφορά μεταξύ οικονομικής καταστροφής ή επιβίωσης.

Η απόκλιση από τα διαρθρωτικά μέτρα που υλοποιήθηκαν στα νησιά του Αιγαίου κατά το διάστημα 1994-1997 έθεσε τις βάσεις όχι μόνο για τη διατήρηση του γεωργικού πληθυσμού και την παραμονή της γεωργικής δραστηριότητας στα νησιά αλλά και για την ανάπτυξη αποτελεσματικής πρωτοβουλίας αναστροφής της τάσης να εγκαταλείπει η πληθυσμός τις μη αστικές περιφέρειες των νησιών.

Αποδεικτικό στοιχείο για τη συγκεκριμένη αυτή ποιοτική οικονομική επίπτωση στα νησιά του Αιγαίου θα μπορούσε να θεωρηθεί το υψηλό πλήθος επενδυτικών σχεδίων που εγκρίθηκαν και το πολύ υψηλό πλήθος εκμεταλλεύσεων (επιχειρήσεις) που επωφελήθηκαν από την ενίσχυση αυτή σε σχέση με το σύνολο των 13 περιφερειών στην Ελλάδα.

Πίνακας 21

TTTABLE

Πηγή: Έρευνα για σχέδια βελτίωσης (1997) VAKAKIS/KANTOR/REMACO.

TGRAPH

Οι ανωτέρω πίνακες δείχνουν ότι κατά το χρονικό διάστημα 1994-97 στους πέντε νομούς του βόρειου και νότιου Αιγαίου το πλήθος επενδύσεων σε προγράμματα βελτιώσεων αποτελεί το 16,4% του συνολικού πλήθους προγραμμάτων που εγκρίθηκαν για το σύνολο της χώρας.

Τα νησιά του Αιγαίου, με τα αυξημένα κίνητρα (ενίσχυση επενδύσεων μέχρι 55% και 68% για νέους αγρότες) και την ευέλικτη εφαρμογή των κριτηρίων επιλογής (δικαίωμα στην ενίσχυση σε αγρότες που αντλούν το 25% τουλάχιστον του εισοδήματός τους από τη γεωργία) που προβλέπονται στον κανονισμό (ΕΟΚ) αριθ. 2019/93, αποτελούν την περιοχή της χώρας με την υψηλότερη αναλογία γεωργικών εκμεταλλεύσεων που υλοποιούν προγράμματα βελτίωσης.

Ειδικότερα στο σύνολο της περιφέρειας, 44,64% των προγραμμάτων βελτίωσης αφορούν νέους γεωργούς (κάτω των 40 ετών). Ομοίως το 49,25% εκτελούνται από γεωργούς που ασκούν γεωργική δραστηριότητα λιγότερο από 10 έτη.

Από άποψη ύψους του προϋπολογισμού τα προγράμματα βελτίωσης κατά το 49,6% συνίστανται σε προγράμματα χαμηλού προϋπολογισμού (23 000 EUR), πράγμα που αναμένεται, δεδομένου του μεγέθους των εκμεταλλεύσεων στα νησιά. Πάντως υφίσταται υπολογίσιμος αριθμός προγραμμάτων με σχετικά υψηλό προϋπολογισμό (άνω των 57 000 EUR - 20,2% των προγραμμάτων).

Στην πλειονότητά τους τα προγράμματα που υλοποιούνται στα νησιά αφορούν επενδύσεις στην καλλιέργεια δημητριακών (42%), σε γεωργικά κτίρια και τεχνικό εξοπλισμό (13,2%) καθώς και σε αγροτουριστικές δραστηριότητες (11%). Σε σύγκριση με τη χώρα στο σύνολό της, τα νησιά του Αιγαίου εμφανίζουν χαμηλό επίπεδο όσον αφορά προγράμματα που περιλαμβάνουν ελκυστήρες και τεχνικό εξοπλισμό για κτηνοτροφία.

9. Συμπερασματα

Ο κανονισμός (ΕΟΚ) αριθ. 2019/93 εκδόθηκε από το Συμβούλιο στις 18.07.93 και ήδη από το 1993 εφαρμόσθηκαν ορισμένα μέτρα που αφορούσαν τη στήριξη των τοπικών προϊόντων (στήριξη του κτηνοτροφικού τομέα, διατήρηση της καλλιέργειας αμπέλου και των ελαιώνων και παραγωγή μελιού). Τα μέτρα πού αφορούν τον εφοδιασμό εφαρμόσθηκαν μόνο από το 1994 και μετά, παρά την αύξηση της ενίσχυσης κατά 50% που είχε προβλεφθεί ώστε να αποτελέσει κίνητρο για την ταχεία εφαρμογή τους.

Το 1996 και 1997, τα μέτρα πού αφορούν τον εφοδιασμό επέτυχαν μέσο ποσοστό υλοποίησης της τάξεως του 64,08% και 84,3% αντιστοίχως σε σχέση με τα ισοζύγια προβλέψεων και 74,8% και 90,3% σε σχέση με τις προβλεπόμενες δαπάνες για τις ίδιες περιόδους αλλά το ποσοστό εκτέλεσης διαφέρει σημαντικά ανάλογα με το προϊόν. Το υψηλότερο ποσοστό επετεύχθηκε για τις ζωοτροφές και τα άλευρα. Το χαμηλότερο ποσοστό ήταν το ποσοστό για τα οπωροκηπευτικά και τα γεώμηλα. Κατά την υπόψη διετία το γιαούρτι παρουσίασε μηδενικό βαθμό υλοποίησης.

Τα μέτρα για τη στήριξη των τοπικών προϊόντων προχώρησαν εν γένει ικανοποιητικά. Εξαίρεση απετέλεσε το μέτρο για την παραγωγή οπωροκηπευτικών και ανθέων, αν και η ενίσχυση για τον εφοδιασμό με τα προϊόντα αυτά είχε προβλεφθεί να βαίνει φθίνουσα ώστε να ενθαρρυνθεί η ταχεία πρόοδος της τοπικής παραγωγής των προϊόντων αυτών και να καταστεί δυνατή η βελτίωση του εφοδιασμού της τοπικής αγοράς σε οπωροκηπευτικά.

Οι καλύτερες επιδόσεις σημειώθηκαν όσον αφορά τα μέτρα για τη διατήρηση των ελαιώνων, όπου από το 1995 αυξήθηκε η ελάχιστη πυκνότητα που προβλεπόταν για τη χορήγηση της ενίσχυσης (από 50 δένδρα/ha σε 80 δένδρα), τα μέτρα για την καλλιέργεια αμπελώνων για την παραγωγή οίνων v.q.p.r.d. και τα μέτρα για την παραγωγή μελιού.

Τα μέτρα που αφορούν την πάχυνση αρσενικών βοοειδών, τη διατήρηση των θηλαζουσών αγελάδων, την παραγωγή γεωμήλων σποράς και κατανάλωσης προχώρησαν με αρκετά ικανοποιητικό τρόπο. Μικρή ήταν η πρόοδος στην περίπτωση της ιδιωτικής αποθεματοποίησης ορισμένων τυριών και οίνων λικέρ, λόγω της ταχείας διάθεσης της τοπικής παραγωγής κατά τα έτη αυτά.

Όσον αφορά τις παρεκκλίσεις σε διαρθρωτικά θέματα, οι διατάξεις που αφορούσαν τις παρεκκλίσεις από τον κανονισμό (ΕΟΚ) αριθ. 2328/91 για τη βελτίωση της αποτελεσματικότητας των γεωργικών διαρθρώσεων εκδόθηκαν το 1993, γεγονός που επέτρεψε σε 15 000 γεωργούς να επωφεληθούν από την παρέκκλιση σχετικά με την εξισωτική αποζημίωση. Όμως, το μέτρο παρέκκλισης από τη μεταποίηση και εμπορία γεωργικών προϊόντων δεν έχει μέχρι τώρα κατά το υπόψη διάστημα επιδείξει ολοκληρωμένο(α) έργο(α) άλλο από την έγκριση τεσσάρων προγραμματισμένων επενδύσεων για μονάδες ψύξης και αποθήκευσης.

Το 1996 και 1997, οι ελληνικές αρχές διενέργησαν ελέγχους προκειμένου να εξακριβωθεί η κανονική εφαρμογή των μέτρων. Έχει μεγάλη σημασία να ενταθεί ο συντονισμός στη διοίκηση και στην παρακολούθηση του προγράμματος και να αυξηθούν οι έλεγχοι όσον αφορά τη μετακύλιση της ενίσχυσης προς τον καταναλωτή.

Αν και στο σύνολό του το πρόγραμμα φαίνεται ότι εξελίσσεται ικανοποιητικά, αφού υπερπήδησε τις αρχικές δυσκολίες, οι ανωτέρω παρατηρήσεις σε συνδυασμό με εκείνες του ανεξάρτητου αξιολογητή υπαγορεύουν ορισμένες προσαρμογές του κανονισμού (ΕΟΚ) αριθ. 2019/93.

Οι ελληνικές αρχές έχουν υποβάλει αιτήματα για την προσαρμογή ορισμένων μέτρων. Η Επιτροπή, λαμβάνοντας υπόψη ορισμένα από αυτά τα αιτήματα και με βάση την εκ μέρους της αξιολόγηση όσον αφορά την υλοποίηση του εν λόγω κανονισμού, θα εξετάσει τη δυνατότητα να επέλθουν ορισμένες τροποποιήσεις που θα έχουν ως αφετηρία:

στην περίπτωση των ειδικών διακανονισμών εφοδιασμού:

- την αναθεώρηση των δύο ποσοστών ενίσχυσης για τις ομάδες Α και Β,

- την αναθεώρηση της κατάταξης των νησιών στις ομάδες αυτές,

- την εφικτότητα εισαγωγής τρίτου ποσοστού ενίσχυσης ή ομάδας για κόστος μεταφοράς από τα λιμάνια μεγάλων νησιών προς τα λιμάνια μικρότερων νησιών,

- την αναθεώρηση του καταλόγου προϊόντων, δηλαδή κατά πόσον θα απαλειφθούν ή θα διατηρηθούν προϊόντα όπως το γιαούρτι, η ζάχαρη και τα οπωροκηπευτικά ή κατά πόσον θα προστεθεί το άχυρο στον εφοδιασμό με χορτονομές.

στην περίπτωση της ενίσχυσης στην τοπική παραγωγή:

- την αναθεώρηση του καταλόγου προϊόντων, δηλαδή κατά πόσον θα απαλειφθούν ή θα διατηρηθούν προϊόντα όπως τα γαλακτοκομικά (αφορά την αποθήκευση τυριού), τα οπωροκηπευτικά, τα άνθη και, από τον τομέα του οίνου, η αποθήκευση οίνων λικέρ,

- την αναθεώρηση του καταλόγου των νησιών ώστε να υπάρχει δυνατότητα να περιληφθεί η νήσος Γαύδος στο σύστημα ενισχύσεων για εφόδια και ενισχύσεων για τη διατήρηση ελαιώνων. Το νησί αυτό κείται 35 μίλια νοτιοδυτικά της Κρήτης, έχει 60 κατοίκους, 2000 πρόβατα, ελαιώνες και δεν διαθέτει ούτε πόσιμο νερό ούτε ηλεκτρισμό.

Κατά τη νέα περίοδο 2000 έως 2006, η απόκλιση από τα διαρθρωτικά μέτρα καταργείται, δεδομένου ότι για τα νησιά του Αιγαίου δεν προβλέπονται πλέον ειδικοί όροι στο πλαίσιο του νέου κανονισμού περιφερειακής ανάπτυξης (1257/1999). Εντούτοις, το μέτρο αυτό αποδείχθηκε εξαιρετικά επιτυχές όσον αφορά την υλοποίησή του στα νησιά του Αιγαίου. Σύμφωνα με το σημείο (53) του αιτιολογικού του κανονισμού (ΕΚ) αριθ. 1257/1999 του Συμβουλίου, οι ελληνικές αρχές έχουν τη δυνατότητα να υποβάλουν επαρκώς αιτιολογημένα αιτήματα στην Επιτροπή για περαιτέρω ευελιξία ή αποκλίσεις υπέρ αγροτικών εκμεταλλεύσεων, για επενδύσεις στη μεταποίηση και την εμπορία γεωργικών προϊόντων καθώς και για μέτρα διαχωρισμού δραστηριοτήτων ώστε να ενισχυθεί η πολυλειτουργικότητα των αγροτικών περιοχών των νησιών αυτών. Οπωσδήποτε, η αύξηση ποσοστού της ενίσχυσης δικαιολογείται από το υψηλότερο κόστος επενδύσεων στα νησιά, σε σχέση με το υπόλοιπο της χώρας και από άλλα φυσικά μειονεκτήματα προσιδιάζοντα στα νησιά αυτά.

ΠΑΡΑΡΤΗΜΑ 1 Kανονισμοί που έχουν εκδοθεί έως τις 31 Δεκεμβρίου 1995

1. Κανονισμος πλαισιο

- Κανονισμός (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους(1).

(1) ΕΕ αριθ. L 184, 27.7.1993, σ. 1.

2. Λεπτομερεις εκτελεστικοι κανονες

1) Ειδικό καθεστώς εφοδιασμού:

- Κανονισμός (ΕΟΚ) αριθ. 2958/93 της Επιτροπής της 27ης Οκτωβρίου 1993 περί θεσπίσεως των κοινών λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά το ειδικό καθεστώς εφοδιασμού με ορισμένα γεωργικά προϊόντα(1),

(1) ΕΕ αριθ. L 267, 28.10.1993, σ. 4.

- Κανονισμός (ΕΚ) αριθ. 3163/93 της Επιτροπής της 17ης Νοεμβρίου 1993 όπως αυτός τροποποιήθηκε από τον κανονισμό (ΕΚ) αριθ. 3004/94 της Επιτροπής(2),

(1) ΕΕ αριθ. L 283, 18.11.1993, σ. 18.

(2) ΕΕ αριθ. L 317, 10.12.1994, σ. 4.

- Κανονισμός (ΕΚ) αριθ. 1802/95 της Επιτροπής της 25ης Ιουλίου 1995(1) για τροποποίηση των κανονισμών του τομέα του γάλακτος και των γαλακτοκομικών προϊόντων οι οποίοι καθόρισαν πριν από την 1η Φεβρουαρίου 1995 ορισμένες τιμές και ποσά, η αξία των οποίων σε ECU προσαρμόστηκε λόγω της κατάργησης του διορθωτικού συντελεστή των γεωργικών ισοτιμιών(1),

(1) ΕΕ αριθ. L 174, 26.7.1996, σ. 27.

- Κανονισμός (ΕΚ) αριθ. 1445/94 της Επιτροπής της 23ης Ιουνίου 1994(1) και κανονισμός (ΕΚ) αριθ. 1731 της 14ης Ιουλίου 1995(2) για τον καθορισμό του ισοζυγίου των προβλέψεων εφοδιασμού των μικρών νησιών του Αιγαίου για τις περιόδους 1994-1995 και 1995-1996 αντιστοίχως,

(1) ΕΕ αριθ. L 157, 24.6.1994, σ. 7.

(2) ΕΕ αριθ. L 165, 15.7.1995, σ. 4.

- Κανονισμός (ΕΚ) αριθ. 3254/93 της Επιτροπής της 26ης Νοεμβρίου 1993 για τον καθορισμό των λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά το ειδικό καθεστώς εφοδιασμού με ορισμένα οπωροκηπευτικά προς όφελος των μικρών νησιών τον Αιγαίου Πελάγους(1), όπως αυτός τροποποιήθηκε από τους κανονισμούς (ΕΚ) αριθ. 2747/94(2) και (ΕΚ) αριθ. 3128/94(3),

(1) ΕΕ αριθ. L 293, 27.11.1993, σ. 34.

(2) ΕΕ αριθ. L 290, 11.11.1994, σ. 8.

(3) ΕΕ αριθ. L 330, 21.12.1994, σ. 45.

- Κανονισμός (ΕΚ) αριθ. 822/94 της Επιτροπής της 13ης Απριλίου 1994 για την προσαρμογή των κωδικών ΣΟ των μήλων που αναφέρονται στο παράρτημα του κανονισμού (ΕΟΚ) αριθ. 2019/93 του Συμβουλίου για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους(1),

(1) ΕΕ αριθ. L 95, 14.4.1994, σ. 1.

- Κανονισμός (ΕΚ) αριθ. 1363/95 της Επιτροπής της 15ης Ιουνίου 1995 για την τροποποίηση των κανονισμών, στον τομέα των οπωροκηπευτικών και στον τομέα των μεταποιημένων προϊόντων με βάση τα οπωροκηπευτικά, που έχουν καθορίσει πριν από την 1η Φεβρουαρίου 1995 ορισμένες τιμές και ποσά, οι τιμές των οποίων, σε ECU, έχουν προσαρμοσθεί λόγω της καταργήσεως του διορθωτικού συντελεστή των γεωργικών ισοτιμιών μετατροπής.(1)

(1) ΕΕ αριθ. L 132, 16.6.1995, σ. 8.

- Κανονισμός (ΕΚ) αριθ. 825/94 της Επιτροπής της 13ης Απριλίου 1994 για την προσαρμογή των κωδικών ΣΟ των μήλων που αναφέρονται στα παραρτήματα του κανονισμού (ΕΚ) αριθ. 3254/93 για τον καθορισμό των λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου(1).

(1) ΕΕ αριθ. L 95, 14.4.1994, σ. 7.

- Κανονισμός (ΕΚ) αριθ. 3175/94 της Επιτροπής της 21ης Δεκεμβρίου 1994 για λεπτομέρειες εφαρμογής του ειδικού καθεστώτος εφοδιασμού σε προϊόντα σιτηρών των μικρών νήσων του Αιγαίου Πελάγους και για τον καθορισμό του προβλεπόμενου ισοζυγίου εφοδιασμού(1),

(1) ΕΕ αριθ. L 274, 6.11.1993, σ. 12.

- Κανονισμός (ΕΟΚ) αριθ. 3173/94 της Επιτροπής της 21ης Δεκεμβρίου 1994 για τις λεπτομέρειες εφαρμογής των ειδικών μέτρων προς όφελος των μικρών νησιών του Αιγαίου πελάγους όσον αφορά το ειδικό καθεστώς εφοδιασμού σε αποξηραμένες ζωοτροφές(1),

(1) ΕΕ αριθ. L 335, 23.12.1994, σ. 51.

- Κανονισμός (ΕΟΚ) αριθ. 150/95 του Συμβουλίου της 23ης Ιανουαρίου 1995 για την τροποποίηση του κανονισμού (ΕΟΚ) αριθ. 3813/92 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στο πλαίσιο της Κοινής Γεωργικής Πολιτικής(1).

(1) ΕΕ αριθ. L 22, 31.1.1995, σ. 1.

2) Μέτρα στήριξης τοπικών προϊόντων

- Κανονισμός (ΕΟΚ) αριθ. 2889/93 της Επιτροπής της 21ης Οκτωβρίου 1993 περί ορισμένων λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τα συμπληρωματικά ποσά επί της ειδικής επιδότησης υπέρ των παραγωγών βοείου κρέατος και επί της επιδότησης για τη διατήρηση αγέλης θηλαζουσών αγελάδων(1),

(1) ΕΕ αριθ. L 263, 22.10.1993, σ. 8.

- Κανονισμός (ΕΚ) αριθ. 2417/95 της Επιτροπής της 13ης Οκτωβρίου 1995 για την ενημέρωση και την τροποποίηση των κανονισμών του τομέα βοείου κρέατος που καθορίζουν πριν από την 1η Φεβρουαρίου 1995 ορισμένες τιμές και ποσά, των οποίων η αξία σε ECU έχει προσαρμοσθεί λόγω της κατάργησης του διορθωτικού συντελεστή των γεωργικών ισοτιμιών(1),

(1) ΕΕ αριθ. L 248, 14.10.1995, σ. 39.

- Κανονισμός (ΕΚ) αριθ. 3393/93 της Επιτροπής της 10ης Δεκεμβρίου 1993 περί θεσπίσεως παροχής ενισχύσεων για την ιδιωτική αποθεματοποίηση ορισμένων τυριών που παρασκευάζονται στα μικρά νησιά του Αιγαίου Πελάγους(1),

(1) ΕΕ αριθ. L 306, 11.12.1993, σ. 32.

- Κανονισμός (ΕΚ) αριθ. 3253/93 της Επιτροπής της 26ης Νοεμβρίου 1993 περί λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τα μέτρα στήριξης των τοπικών προϊόντων προς όφελος των μικρών νησιών του Αιγαίου Πελάγους στους τομείς των οπωροκηπευτικών και των ανθέων(1),

(1) ΕΕ αριθ. L 293, 27.11.1993, σ. 28.

- Κανονισμός (ΕΚ) αριθ. 3404/93 της Επιτροπής της 10ης Δεκεμβρίου 1993 περί των λεπτομερειών εφαρμογής του κανονισμού (ΕΟΚ) αριθ. 2019/93 του Συμβουλίου σχετικά με τα ειδικά μέτρα υπέρ των μικρών νησιών τον Αιγαίου Πελάγους όσον αφορά την καλλιέργεια γεωμήλων προς κατανάλωση και των γεωμήλων προς φύτευση(1),

(1) ΕΕ αριθ. L 310, 14.12.1993, σ. 7.

- Κανονισμός (ΕΚ) αριθ. 3112/93 της Επιτροπής της 10ης Νοεμβρίου 1993 περί λεπτομερών κανόνων εφαρμογής του ειδικού καθεστώτος χορήγησης ενισχύσεων υπέρ των μικρών νησιών του Αιγαίου πελάγους όσον αφορά τους αμπελώνες και την ιδιωτική αποθεματοποίηση των οίνων λικέρ(1),

(1) ΕΕ αριθ. L 278, 11.11.1993, σ. 52.

- Κανονισμός (ΕΚ) αριθ. 2537/95 της Επιτροπής της 30ής Οκτωβρίου 1995 για την τροποποίηση των κανονισμών, στον αμπελοοινικό τομέα, δυνάμει των οποίων ορίσθηκαν, πριν από την 1η Φεβρουαρίου 1995, ορισμένες τιμές και ποσά οι αξίες των οποίων σε ECU αναπροσαρμόσθηκαν λόγω της κατάργησης του διορθωτικού συντελεστή των γεωργικών ισοτιμιών(1),

(1) ΕΕ αριθ. L 260, 31.10.1995, σ. 10.

- Κανονισμός (ΕΟΚ) αριθ. 2837/93 της Επιτροπής της 18ης Οκτωβρίου 1993 περί λεπτομερών κανόνων εφαρμογής του κανονισμού (ΕΚ) αριθ. 2019/93 του Συμβουλίου όσον αφορά τη διατήρηση των ελαιώνων στις παραδοσιακές ζώνες καλλιέργειας(1) όπως αυτός τροποποιήθηκε από τους κανονισμούς (ΕΚ) αριθ. 3499/93(2) και (ΕΚ) αριθ. 2813/94(3) της Επιτροπής,

(1) ΕΕ αριθ. L 260, 19.10.1993, σ. 5.

(2) ΕΕ αριθ. L 319, 21.12.1993, σ. 22.

(3) ΕΕ αριθ. L 298, 19.11.1994, σ. 24.

- Κανονισμός (ΕΚ) αριθ. 3063/93 της Επιτροπής της 5ης Νοεμβρίου 1993 περί λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τις ενισχύσεις για την παραγωγή μελιού ειδική ποιότητας(1),

(1) ΕΕ αριθ. L 274, 6.11.1993, σ. 5.

- Κανονισμός (ΕΚ) αριθ. 2362/95 της Επιτροπής της 9ης Οκτωβρίου 1995 για την τροποποίηση του κανονισμού (ΕΟΚ) αριθ. 2019/93 του Συμβουλίου που καθόρισε, πριν από την 1η Φεβρουαρίου 1995, το ποσό της ενισχύσεως για την παραγωγή μελιού στα μικρά νησιά τον Αιγαίου πελάγους του οποίου η αξία σε ECU έχει προσαρμοσθεί λόγω της καταργήσεως του διορθωτικού συντελεστή των γεωργικών ισοτιμιών μετατροπής(1).

(1) ΕΕ αριθ. L 241, 10.10.1995, σ. 12.

3. Παρεκκλισεις σε διαρθρωτικα θεματα

- Απόφαση της Επιτροπής της 4ης Μαΐου 1994 σχετικά με τη βελτίωση της αποτελεσματικότητας των γεωργικών διαρθρώσεων στην Ελλάδα (μικρά νησιά του Αιγαίου πελάγους) σύμφωνα με τον κανονισμό (ΕΟΚ) αριθ. 2328/91,

- Απόφαση της Επιτροπής της 28ης Μαρτίου 1995 σχετικά με τη βελτίωση της αποτελεσματικότητας των γεωργικών διαρθρώσεων στην Ελλάδα σύμφωνα με τον κανονισμό (ΕΟΚ) αριθ. 2328/91.

ΠΑΡΑΡΤΗΜΑ 2 Διοικητικές πράξεις που έχουν εκδοθεί για την υλοποίηση των μέτρων

1. Ειδικο καθεστως εφοδιασμου

- Υπουργική απόφαση αριθ. 443790/22.12.1993, περί καθορισμού διαδικασιών και δικαιολογητικών για την πληρωμή των ενισχύσεων για τον εφοδιασμσ με ορισμένα γεωργικά προϊόντα των μικρών νησιών του Αιγαίου Πελάγους (ελληνική Εφημερίδα της Κυβερνήσεως, τεύχος Β, αριθ. 927, της 23.12.1993),

- Υπουργική απόφαση αριθ. 186854 της 19.07.1995, για την τροποποίηση της απόφασης αριθ. 443790/22.12.1993 περί καθορισμού διαδικασιών και δικαιολογητικών για την πληρωμή ενισχύσεων για τον εφοδιασμσ με ορισμένα γεωργικά προϊόντα των μικρών νησιών του Αιγαίου Πελάγους,

- Διοικητική πράξη αριθ. 2/94, όπως τροποποιήθηκε και συμπληρώθηκε από τις διοικητικές πράξεις αριθ. 4/94 και 8/94, η οποία θεσπίζει αυστηρούς κανόνες για τη μεταφορά και την κανονική εμπορία των επιδοτούμενων προϊόντων όσον αφορά την ένδειξη της τιμής αγοράς στα έγγραφα αποστολής (ΕτΚ αριθ. 244, της 07.04.1994),

- Διοικητική πράξη αριθ. 4/94 σχετικά με τις ενδείξεις που αναφέρονται στη συσκευασία των επιδοτούμενων γιαουρτιών για κατανάλωση στα νησιά του Αιγαίου Πελάγους,

- Διοικητική πράξη αριθ. 5/95 19.05.1995, σχετικά με τις ενδείξεις που αναφέρονται στη συσκευασία των επιδοτούμενων γιαουρτιών για κατανάλωση στα νησιά του Αιγαίου Πελάγους (ΕτΚ, τεύχος Β, αριθ. 489/1.6.1995),

- Υπουργική απόφαση αριθ. A2-1292/22.03.1994, που αφορά την εμπορία τροφίμων και ζωοτροφών που απολαμβάνουν οικονομικής ενίσχυσης, κατά τη διάθεσή τους σε νησιά του Αιγαίου Πελάγους (ΕτΚ αριθ. 244, της 07.04.1994),

- Υπουργική απόφαση αριθ. Α2-2201/15.04.1994, σχετικά με την εμπορία χύμα ζωοτροφών στα νησιά του Αιγαίου Πελάγους (ΕτΚ αριθ. 313, της 25.04.1994),

- Εγκύκλιος .αριθ. 145348/26.1.1996, σχετικά με το ειδικό καθεστώς εφοδιασμού με ορισμένα γεωργικά προϊόντα των μικρών νησιών τον Αιγαίου Πελάγους.

2. Μετρα στηριξης τοπικων προϊοντων

- Κτηνοτροφικός τομέας:

Υπουργική απόφαση αριθ. 190019/01.07.1994, σχετικά με τη συμπληρωματική ενίσχυση για την πάχυνση αρσενικών βοοειδών και το συμπληρωματικό ποσό επί της πριμοδότησης για τη διατήρηση αγέλης θηλαζουσών αγελάδων (ΕτΚ αριθ. 536, της 07.07.1994).

- Ιδιωτική αποθεματοποίηση ορισμένων τυριών τοπικής παρασκευής:

Υπουργική απόφαση αριθ. 190080/01.07.1994, σχετικά με τα δικαιολογητικά έγγραφα εισόδου, εξόδου, ελέγχων και συμπληρωματικών διαδικασιών σχετικών με την ενίσχυση για την ιδιωτική αποθεματοποίηση ορισμένων τυριών τοπικής παρασκευής, σύμφωνα με τους κανονισμούς (ΕΟΚ) αριθ. 2019/93 και (ΕΚ) αριθ. 3393/93.

- Παραγωγή γεωμήλων κατανάλωσης και σποράς:

Εγκύκλιος αριθ. 166309/26.02.1994, σχετικά με τις διαδικασίες για τη χορήγηση της ενίσχυσης ανά εκτάριο στους παραγωγούς πατάτας στα νησιά του Αιγαίου Πελάγους.

- Διατήρηση της καλλιέργειας ποικιλιών αμπέλου προσανατολισμένων προς την παραγωγή οίνων v.q.p.r.d. στις παραδοσιακές ζώνες παραγωγής:

Εγκύκλιοι αριθ. 444236/01.12.1993 και αριθ. 326567/16.03.1994, σχετικά με την εφαρμογή του ειδικού καθεστώτος ενισχύσεων για τους αμπελώνες v.q.p.r.d. των μικρών νησιών του Αιγαίου Πελάγους στο πλαίσιο του κανονισμού (ΕΟΚ) αριθ. 2019/93 του Συμβουλίου,

Υπουργική απόφαση αριθ. 328321/14.03.1995, σχετικά με τη χορήγηση ενίσχυσης για τη διατήρηση της καλλιέργειας αμπελώνων προοριζόμενων για την παραγωγή οίνων v.q.p.r.d. στα μικρά νησιά του Αιγαίου Πελάγους στο πλαίσιο του κανονισμού (ΕΟΚ) αριθ. 2019/93 του Συμβουλίου (ΕτΚ 211 της 23.03.1995).

- Παλαίωση της τοπικής παραγωγής οίνων λικέρ:

Υπουργική απόφαση αριθ. 189304/28.06.1994, σχετικά με τις διαδικασίες χορήγησης της ενίσχυσης για την παλαίωση οίνων λικέρ στα μικρά νησιά τον Αιγαίου Πελάγους.

- Διατήρηση ελαιώνων:

Εγκύκλιος αριθ. 212538/07.10.1993, σχετικά με τις διαδικασίες χορήγησης της κατ' αποκοπήν ενίσχυσης για τη διατήρηση των ελαιώνων στα μικρά νησιά του Αιγαίου Πελάγους.

- Μέλι:

Εγκύκλιος αριθ. 212538/07.12.1993, σχετικά με τις διαδικασίες χορήγησης της ενίσχυσης ανά κυψέλη για την παραγωγή μελιού ειδικής ποιότητας (ΕτΚ, τεύχος Β, αριθ. 215, της 01.04.1994),

Απόφαση αριθ. 329361/23.03.1994, σχετικά με την αρμόδια αρχή, τη διαδικασία, τα δικαιολογητικά και τους ελέγχους για την εφαρμογή του ειδικού καθεστώτος ενίσχυσης για την παραγωγή μελιού ειδικής ποιότητας (θυμαρίσιο) στα μικρά νησιά τον Αιγαίου Πελάγους (ΕτΚ, τεύχος Β, αριθ. 215, της 01.04.1994),

Υπουργική απόφαση αριθ. 344487/17.04.1995, σχετικά με την έγκριση των προγραμμάτων πρωτοβουλίας των ομάδων παραγωγών μελιού για το 1995.

- Διαχείριση και έλεγχοι:

Εγκύκλιος αριθ. 173440/27.03.1995 του Υπουργείου Γεωργίας, σχετικά με το ολοκληρωμένο σύστημα διαχείρισης και ελέγχου και τις λεπτομέρειες εφαρμογής ορισμένων καθεστώτων κοινοτικών ενισχύσεων.

3. Μέτρα παρεκκλισησ οσον αφορα διαρθρωτικα μετρα

- Υπουργική απόφαση αριθ. 112/27.12.1993, σχετικά με την εφαρμογή του κανονισμού (ΕΟΚ) αριθ. 2019/93 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους. Μέτρα παρέκκλισης σε διαρθρωτικά ζητήματα - προγράμματα βελτίωσης - εξισωτική αποζημίωση,

- Υπουργική απόφαση αριθ. 149/30.11.1994, σχετικά με το πρόγραμμα ενισχύσεων υπέρ των ορεινών και μειονεκτικών περιοχών κατά το έτος 1994 (εξισωτική αποζημίωση) κατ' εφαρμογή του κανονισμού (ΕΟΚ) αριθ. 2328/91 του Συμβουλίου, για τη βελτίωση των γεωργικών διαρθρώσεων,

- Υπουργική απόφαση αριθ. 415312/6255/29.09.1994, σχετικά με τον καθορισμό της διαδικασίας υπαγωγής επενδυτικών σχεδίων στον κανονισμό (ΕΟΚ) αριθ. 866/90 του Συμβουλίου, της 29ης Μαρτίου 1990, για τη βελτίωση των συνθηκών μεταποίησης και εμπορίας γεωργικών προϊόντων, όπως αυτός τροποποιήθηκε από τον κανονισμό (ΕΟΚ) 3669/93 του Συμβουλίου, της 22ας Δεκεμβρίου 1993, καθώς και τη διαδικασία καταβολής των εθνικών και κοινοτικών ενισχύσεων,

- Εγκύκλιος αριθ. 432922/7249/12.12.1994, σχετικά με την εφαρμογή του κανονισμού (ΕΟΚ) αριθ. 866/90 για την περίοδο 1994-1999,

- Υπουργική απόφαση αριθ. 372828/10012/11.12.1996, σχετικά με την παροχή κινήτρων για την ενθάρρυνση της εγκατάστασης νέων γεωργών στο πλαίσιο της εφαρμογής του κανονισμού (ΕΟΚ) αριθ. 2328/91,

- Υπουργική απόφαση αριθ. 252/11.12.1996, σχετικά με τα κίνητρα και τις οικονομικές ενισχύσεις για την επιτάχυνση της προσαρμογής των γεωργικών διαρθρώσεων στο πλαίσιο του κανονισμού (ΕΟΚ) αριθ. 2328/91.

ΠΑΡΑΡΤΗΜΑ 3 Ενισχύσεις για εφοδιασμό - ανακεφαλαιωτικός πίνακας

(Το ΕΓΤΠΕ-τμήμα Εγγυήσεων καλύπτει το 90% των ποσών που αναφέρονται στον πίνακα)

TTTABLE

ΠΑΡΑΡΤΗΜΑ 4 Ανακεφαλαιωτικός πίνακας - ενισχύσεις για την τοπική παραγωγή

Πίνακας 24

(χιλιάδες EUR)

TTTABLE

(1) 384 t τυρί φέτα και 14 t γραβιέρα. Για το καθένα, 150 ημέρες.

(2) 320 t τυρί φέτα, για 150 ημέρες.

(3) Αποθεματοποίηση λιγότερο από 2 έτη.

(4) Αποθεματοποίηση από το Μάρτιο 1997.

SEC(92)36 τελικό, της 13ης Ιανουαρίου 1992.

COM(92)569 τελικό, της 23ης Δεκεμβρίου 1992.

ΕΕ L 184 της 27.7.1993, σ. 1.

Από το 1995, οπότε καταργήθηκε ο συντελεστής γεωργικών ισοτιμιών, η ενίσχυση ανήλθε σε 18 EUR/t και 36 EUR/t αντίστοιχα.

ΕΕ L 218 της 6.8.1991, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 950/97 (ΕΕ L 142 της 2.6.1997, σ. 1).